พลังแห่งต้นไม้ใหญ่ ศรัทธา หรือว่า อาถรรพณ์
อาถรรพณ์เครื่องไหว้สีแดงศาลเจ้าแม่พระไทรในเขตรั้วสถานีตำรวจภูธรเมืองนนทบุรี ที่ไม่ใช่แค่เล่าลือกันถึงความเฮี้ยน หากแต่เป็นเรื่องจริงที่เกิดขึ้น เพราะถ้าเห็นดอกไม้สีแดง เครื่องดื่ม เครื่องแก้บนสีแดง รวมถึงชุดไทยสีแดง ต้องรีบจุดธูปลาเจ้าแม่พระไทรเก็บเอาออกไปทันที,ไม่อย่างนั้น เกิดเรื่องแน่ไม่เกินสองสามวัน จะเกิดเหตุไม่ดีในท้องที่ ฆ่ากัน ยิงกัน คดีอุกฉกรรจ์เกิดขึ้นทันตาเห็น,ไข่ต้ม พวงมาลัยดอกดาวเรือง หัวหมู ดอกมะลิสดถือว่าเป็นของแก้บน ส่วนใหญ่บนบานศาลกล่าวกันเรื่องคดีความจนต้องมาสถานีตำรวจ ศรัทธาปาฏิหาริย์ หรือบังเอิญ คดีความที่ยืดเยื้อดูท่าไม่จบง่ายๆกลับเคลียร์ได้ใน 3-4 เดือน แม้ว่าจะไม่เด่นดังเรื่องเลขเด็ด แต่ก็ใช่ว่าจะไม่มีเอาเสียเลย,เจ้าแม่ฯท่านก็ให้โชคเรื่องนี้เหมือนกัน รายหนึ่งทำงานอยู่ศิริราชมาขึ้นเรือที่ท่าน้ำ เดินผ่านยกมือไหว้ก็ถูกหวย เรื่องแบบนี้คงแล้วแต่โชคของใคร อีกรายใกล้ๆตัวกันเลยผู้หมวดหญิงไหว้ทุกวันก็ถูกหวยได้ลาภก้อนโตได้เงินเป็นแสน เรื่องอย่างนี้มองเป็นธรรมดาก็ธรรมดามองว่าเหนือธรรมชาติก็ไม่แปลก,บุกป่าฝ่าดงลึกเข้าไปในผืนป่าอันกว้างใหญ่ไพศาล ก็ยิ่งมีเรื่องราวของ สิ่งลี้ลับ ที่คอยปกปักคุ้มครองดูแลต้นไม้ใหญ่แต่ละต้นที่เชื่อกันว่ามีเจ้าที่เจ้าทาง เทวดา ปกปักรักษา,ถามว่า?ต้นไม้ใหญ่ขนาดไหนจึงจะมีคนที่ใช้ชีวิตคลุกคลีอยู่กับการหาของป่าสะท้อนประสบการณ์ตรงด้วยจากการสังเกตได้จากประสบการณ์ส่วนตัว ต้นไม้ใหญ่ต้นไหนมีไม่มีสิ่งเหนือธรรมชาติ ขนจะตั้งชันขึ้นมาทันทีเมื่อเข้าไปใกล้,ใครจะรู้สึกอย่างนี้ได้บ้างหรือเปล่าไม่รู้ แต่ทุกครั้งไปถ้ามีจะเป็นอย่างนี้มาตลอด ถ้าผมเดินผ่านขนจะตั้งทันทีถ้ามี,ต้นไม้ทุกต้นมีสิ่งที่เรามองไม่เห็นรักษาอยู่แล้ว แต่อยู่ที่เขาว่าจะดุไหม?จะลองเราไหม? คำว่า ลอง ก็หมายถึงว่าจะมาทักทายเราหรือเปล่า หรือจะมาปรากฏตัวให้เห็นเลยไหม,ศรัทธา อาจเกิดขึ้นได้ในชั่วพริบตา หรือบางครั้งก็อาจจะต้องใช้เวลาอยู่สักหน่อยกว่าจะเกิดศรัทธา แต่ทว่าทุกความศรัทธานั้นจะให้สมหวังตั้งใจย่อมต้องเกิดจากความเสมอต้นเสมอปลาย,ประหนึ่งว่าต้องมี ความเพียร เป็นที่ตั้งจึงจะเกิดศรัทธา,แน่นอนว่าในทุกเรื่องราวที่ผ่านเข้ามาในชีวิตเรานั้น หากเรามีจุดมุ่งหมายที่ดี ก็จงเดินหน้าทำต่อไปเรื่อยๆ อย่าคิดที่จะล้มเลิกเสียกำลังใจไปเสียก่อน ไม่ว่าด้วยเหตุผลประการใด คำว่า ศรัทธา จะอยู่ไม่ไกลเกินเอื้อม,ต้นตะเคียนคู่ อายุน่าจะกว่า 500 ปี เห็นจะได้ โดดเด่นเป็นสง่าคู่ วัดตะเคียนงาม ต.ปากน้ำประแส อ.แกลง จ.ระยอง ย่านชุมชนบ้านเก่าริมน้ำประแส ถนนสายวัฒนธรรมที่บอกเล่าเรื่องราวสะท้อนวิถีชีวิตของผู้คนริมแม่น้ำประแสได้เป็นอย่างดี แน่นอนว่าเป็นหนึ่งในสถานที่ดึงดูดแรงศรัทธาของผู้คนที่แวะเวียนเข้ามากราบไหว้,โดยเฉพาะกิ่งหักจากต้นแม่ที่ได้รับแรงศรัทธาไม่น้อย ด้วยมีการสร้างศาลาคลุมไว้เป็นอย่างดี ยิ่งใกล้วันหวยออกด้วยแล้วล่ะก็ ผู้คนยิ่งคลาคลํ่า กลิ่นควันธูปคละคลุ้งไปทั่วบริเวณ ด้วยหวังตั้งใจมาขอโชค ขอลาภกันอย่างเนืองแน่น,เปิดบันทึกประวัติคร่าวๆตะเคียนคู่ 2 ต้นที่ว่านี้ ชาวบ้านที่นี่เรียกกันว่า ต้นเจ้าแม่ กับ ต้นเจ้าพ่อ ต้นแม่เคยวัดรอบโคนต้นได้ราวๆ 7.40 เมตร ส่วนต้นพ่อวัดได้ 5.60 เมตร แต่สำหรับรัศมีการแผ่กิ่งก้านนั้นรวมกันแล้วทำให้พื้นที่ร่มรื่นไปได้มากกว่า 20 เมตรอย่างแน่นอน,คำบอกเล่าจากผู้เฒ่าผู้แก่ ในอดีตนานมาแล้วที่ใต้ต้นโคนตะเคียนใหญ่นั้นมี โอ่งน้ำ ใส่น้ำเอาไว้ให้ผู้ที่เดินทางสัญจรผ่านไปมาได้ดื่มกินแต่เมื่อวันเวลาผ่านไปนานเข้านับสิบนับร้อยปีต้นตะเคียนก็เติบโตแผ่โอบกลืนกินโอ่งน้ำเอาไว้ จนกระทั่งทุกวันนี้ยังมีความเชื่อกันว่าโอ่งน้ำใบนั้นยังอยู่ในโคนต้นตะเคียนยักษ์แห่งนี้,แน่นอนว่าชาวบ้านส่วนใหญ่นับแต่อดีตมานั้นมีอาชีพประมงออกเรือหาปลา ก็จะอาศัยความสูงของยอดตะเคียนเป็นจุดนัดพบกันบนฝั่ง และก่อนออกเรือก็อาศัยต้นตะเคียนเป็นจุดพักรอจังหวะเวลากระแสน้ำเพื่อออกเรือ อีกทั้งยังเป็นศูนย์รวมศรัทธาขอโชค ขอลาภออกเรือทุกครั้งให้ได้ปลาเพียงพอกับความต้องการเลี้ยงดูครอบครัว,สมดังหวังตั้งใจแล้วก็มาแก้บน นำเครื่องเซ่นไหว้ ผ้าสีต่างๆมาผูกต้นตะเคียน,ศรัทธานำมาซึ่งปาฏิหาริย์เกี่ยวกับพลังแห่งต้นไม้ใหญ่ เชื่อกันมากหรือน้อยแค่ไหนอย่างไร คงไม่มีใครลบหลู่.,รัก-ยม
พลังแห่งต้นไม้ใหญ่ศรัทธา หรือ อาถรรพณ์ ที่ไม่ว่าใครก็ไม่อาจจะลบหลู่
ศาลเจ้าแม่พระไทร,สถานีตำรวจภูธรเมืองนนทบุรี,ต้นตะเคียนคู่,เหนือฟ้าใต้บาดาล,รัก-ยม